《次子清贫居十韵因以述志》
宋代·李洪

贫病同原宪，轻肥诮子华。
耽书只糟粕，学海淼津涯。
孤屿亭何只，葵丘戌复赊。
捄穷无髻宝，绝粒饵胡麻。
壮岁徒干禄，儿时不称家。
已谙蕉覆鹿，何预鸟衔花。
世态多谗疾，心安免怨嗟。
幕巢同社燕，雉堞接昏鸦。
当食思颇牧，遗忠想尚奢。
安能效狡狯，掷米变丹砂。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。